Born to Run (Pazudušie)

***Born to Run*** (no angļu valodas — 'Dzimusi skriet') ir ASV televīzijas seriāla "Pazudušie" pirmās sezonas divdesmit otrā sērija. Sērijas režisors ir Takers Geitss, bet scenāristi ir Havjers Grilo Marksua, Edvards Kitsiss un Ādams Horovics. Sērija pirmo reizi pārraidīta 2005. gada 11. maijā.

Sērija koncentrējas uz Maikla plostu, kas ir gandrīz pabeigts, kad lēmums par to, kurš dosies meklēt palīdzību, izraisa saspīlējumu starp izdzīvojušajiem. Paralēli tiek atklāta Keitas pagātne: viņas izmisīgais mēģinājums bēgšanas laikā vēlreiz satikties ar savu māti un bijušo draugu, kas noved pie traģiskām sekām.

## Sižets

### Uz salas
Keita groza rokās rotaļu lidmašīnu, kad Čārlijs apsēžas viņai blakus un stāsta, kādu sensāciju radīs viņa atgriešanās no salas — kad viņš, rokmūzikas zvaigzne, tiks izglābts ar Maikla plosta palīdzību. Pēkšņi viens no izdzīvojušajiem — biologs Arcts, pieskrien pie plosta būvētājiem un paziņo, ka tuvojas lietus sezona, tāpēc viņiem jādodas ceļā pēc iespējas ātrāk, pretējā gadījumā musoni aiznesīs plostu uz Antarktīdu. Nedaudz vēlāk Keita izdara spiedienu uz Maiklu, mēģinot pierunāt viņu paņemt līdzi plostā. Suna cenšas runāt ar Džinu, bet viņš atbild tikai to, ka kuģos ar plostu. Tikmēr Saīds aizved Džeku pie Loka, kurš stāv pie daļēji izraktas lūkas.

Tikmēr Maikls maigi dod Sojeram mājienu, ka, iespējams būtu jāpaņem uz plosta citu cilvēku viņa vietā. Sojers saprot, par ko ir runa, un dodas pie Keitas, kura izliekas nesaprotam par ko runā Džeimss. Tomēr Sojers satver viņu aiz elkoņa un paziņo, ka zina par viņas pagātni, to, ka viņa ir noziedzniece un nelaiķis maršals Marss viņu pavadīja uz ASV. Keita izraujas, bet Sojers piebilst, ka viņa nedabūs viņa vietu uz plosta. Tajā pašā laikā Maikls, sarunājoties ar Voltu, sāk justies slikti, un viņa dēls steidzas pēc palīdzības pie Sunas un Keitas. Tikmēr Džeks ir neapmierināts ar to, ka Loks nav pastāstījis par lūku, taču Loks atbild, norādot uz maršala diplomātu, par kuru arī Džeks iepriekš neko nav teicis. Džeks izsaka nodomu mēģināt atvērt lūku, bet Saīds viņu brīdina, ka varbūt tas nav labākais lēmums.

Atpakaļceļā Džeks, Loks un Saīds satiek Keitu, kura pastāsta ziņas par Maiklu. Pludmalē Džeks apskata Maiklu, kurš cieš no ir spēcīgam sāpēm vēderā, un pēc tam kopā ar Loku pārbauda ūdens pudeles, nonākot pie secinājuma, ka kāds ir saindējis Maiklu. Vēlāk, kad Maikla stāvoklis uzlabojas, viņš apsūdz Sojeru indēšanā. Hugo arī pastāsta Džekam ka Keita vēlas nokļūt uz plosta. Sojers pienāk pie plosta, un Maikls viņam paziņo, ka viņš nebrauc ar viņiem un apsūdz viņu arī līķu aplaupīšanā un slēptuvju izveidē. Sojers sadusmojas, satver Keitu aiz rokas un izber viņas mugursomu, no kuras izkrīt nozagtā Barbaras Mileras pase (sieviete, kas noslīka sērijā *[[White Rabbit (Pazudušie)|White Rabbit]]*). Sojers visiem klātesošajiem paziņo, ka Keita ir nozagusi pasi un ir noziedzniece. Raudot Keita ir spiesta atzīt, ka viņa lidmašīnā atradās maršala pavadībā. Visi izklīst, un Keita paliek viena, skatoties uz rotaļu lidmašīnu, kas guļ smiltīs.

Suna vēro, kā izdzīvojušie pabeidz plosta būvniecību, kad pie viņas pienāk Džeks. Viņš atklāj, ka zina par viņas mēģinājumu noindēt Džinu, lai neļautu viņam doties prom ar plostu, taču pudeles tika sajauktas, jo Džins un Maikls tajā brīdī strādāja kopā. Džeks mudina Sunu palaist savu vīru. Tajā naktī Sojers apciemo Keitu, un viņa jautā, kāpēc viņam tik svarīgi doties prom ar plostu. Sojers atbild, ka viņam nav neviena iemesla palikt uz salas. Volts atzīstas tēvam, ka viņš bija tas, kurš sadedzināja pirmo plostu. Satriektais Maikls piedāvā atteikties no brauciena, ja Volts to nevēlas, taču zēns saka, ka viņiem jādodas — lai atrastu palīdzību citiem izdzīvojušajiem.

### Keitas atmiņas
Kāda blondīne ierodas motelī, kur viņa īrē istabu. Pēc dušas izrādās, ka tā ir Keita, kura nomazgā no matiem krāsu, atklājot savu patieso izskatu. Viņa saņem Džoanai Hārtai adresētu vēstuli un, izlasot to, sāk raudāt. Vēlāk slimnīcā Keita ar ziedu dodas apciemot sievieti vārdā Diāna Džensena, taču, pamanījusi policistu pie palātas durvīm, viņa nekavējoties nozūd.

Stāvvietā ārsts Toms Brenans iekāpj savā mašīnā, bet pēkšņi pamana Keitu, kura ir bijusī viņa draudzene, sēžam aizmugurē. Keita saka, ka Diāna — viņas māte, mirst no vēža un Keitai nepieciešama Toma palīdzība. Vakarā Toma mājās viņi sarunā Diānai magnētiskās rezonanses tomogrāfiju un vēlāk abi nolemj kaut kur doties. Nokļuvuši pie veca koka, Keita un Toms saskaita soļus un izrok laika kapsulu, ko bērnībā aprakuši. Kastītē atrodas dažādi priekšmeti no pagātnes, tostarp Toma rotaļu lidmašīna. Viņi skūpstās, par ko Keita nekavējoties atvainojas, un Toms piedāvā doties uz slimnīcu.

Slimnīcā Keita dodas satikt savu māti pirms operācijas, taču, viņu ieraugot, Diāna sāk kliegt un saukt pēc palīdzības. Keitai ir spiesta neitralizēt telpā ieskrējušo policistu. Kopā ar Tomu Keita metās bēgt, dodoties uz slimnīcas stāvvietu. Tomēr policija jau ir uzstādījusi barikādes pie slimnīcas izejas. Toms neskatoties turpina braukt, un policists atklāj uguni. Dažas sekundes vēlāk automašīna apstājas, un Keita saprot, ka viena no lodēm ir nogalinājusi Tomu. Raudādama viņa nejauši izmet rotaļu lidmašīnu mašīnā un aizbēg.

## Lomās

### Galvenie varoņi

* Metjū Fokss — Džeks Šepards
* Evandželīna Lilī — Keita Ostena
* Horhe Garsija — Hugo "Hērlijs" Rejess
* Džošs Holovejs — Džeimss "Sojers" Fords
* Navīns Endrūss — Saīds Džara
* Daniels Dejs Kims — Džins Kvons
* Jundžina Kima — Suna Kvona

* Terijs O'Kvīns — Džons Loks
* Herolds Perino — Maikls Dosons
* Malkolms Deivids Kellijs — Volts Dosons
* Megija Greisa — Šenona Rezerforda
* Dominiks Monahans — Čārlijs Peiss
* Emīlija de Ravina — Klēra Litltone

### Otra plāna varoņi

* Denjels Robaks — Leslijs Arcts
* Makenzijs Estins — Toms Brenans
* Beta Broderika — Diāna Džensena
* Braiens Sato — Ričards
* Kriss Kandela — Kreigs

## Ārējās saites